SAMTEL ออกหุ้นกู้ระยะสั้นอายุไม่เกิน 270 วัน มูลค่าไม่เกิน 2 พันลบ.
SAMTEL ออกหุ้นกู้ระยะสั้นอายุไม่เกิน 270 วัน มูลค่าไม่เกิน 2 พันลบ.ขายรายใหญ่ 7 ส.ค.60- 6 ส.ค.61
19 ก.ค. 2560

บริษัท สามารถเทเลคอม จำกัด (มหาชน) หรือ SAMTEL ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต) เพื่อเสนอขายหุ้นกู้ระยะสั้นของบริษัท ครั้งที่ 1/2560 อายุไม่เกิน 270 วันนับจากวันออกหุ้นกู้ มูลค่าคงค้างรวมทั้งสิ้นไม่เกิน 2,000 ล้านบาท
โดยหากบริษัทได้ไถ่ถอนหรือชำระคืนหุ้นกู้ที่ได้ออกภายในวงเงินที่ได้รับอนุมัติดังกล่าว บริษัทสามารถออกหุ้นกู้ทดแทนเพิ่มเติมอีกได้ภายใต้เงื่อนไขและวงเงิน (Revolving) ตามที่กำหนดไว้ข้างต้นดังกล่าว ทั้งนี้ หุ้นกู้ระยะสั้น มีอัตราดอกเบี้ยตามอัตราตลาด ณ ช่วงเวลาที่เสนอขาย
ทั้งนี้เสนอขายให้แก่ผู้ลงทุนสถาบัน และ/หรือผู้ลงทุนรายใหญ่ ระหว่างวันที่ 7 ส.ค.60 – 6 ส.ค.61 โดยมีธนาคารกรุงไทย และธนาคารกสิกรไทย เป็นผู้จัดการการจัดจำหน่ายหุ้นกู้ โดยอันดับความน่าเชื่อถือของผู้ออกหุ้นกู้อยู่ที่ BBB+ โดยบริษัท ทริสเรทติ้ง (ประเทศไทย) จำกัด เมื่อวันที่ 13 มี.ค.60
 